Judith Suminwa

Judith Suminwa Tuluka (Kongo-Central, 1967ko urriaren 19a) kongoar politikaria da, 2024az geroztik Kongoko Errepublika Demokratikoko lehen ministroa dena, eta lehen emakumea da kargu horretan. Lehen ministro izan aurretik, Estatu ministroa eta Plangintza ministroa izan zen.

 Bizitza 
Judith Suminwa Tuluka Kongo-Central probintzian jaio zen 1967ko urriaren 19an. Bere aita Txaden aritu zen enbaxadore gisa Mobutu Sese Sekoren presidentetzan. 

Monseko Unibertsitate Katolikoan lizenntziatu zen Zientzia Ekonomiko Aplikatuetan eta masterra Bruselako Unibertsitate Askean egin zuen. 1997an itzuli zen Kongoko Errepublika Demokratikora, eta Citibanken lan egin zuen.

Nazio Batuen Giza Eskubideetarako Goi Mandatariaren Bulegoan aurkeztu zen eta eta administrazio eta finantza laguntzaile gisa lan egin zuen Garapenerako Nazio Batuen Programako kide bihurtu aurretik.

Demokrazia eta Garapen Sozialerako Batasuneko kidea da. Jarraipen Estrategikorako Presidentetza Kontseiluko koordinatzaileordea izan zen. 2023an Sama Lukonderen kabineteko Estatu Ministro eta Plangintza Ministro bihurtu zen.

2024ko otsailaren 21ean, Sama Lukonde lehen ministroak dimisioa eman zuen, eta Judith Suminwa herrialdeko lehendabiziko emakumezko lehen ministro bihurtu zen. Bere hasierako kabinetea 54 pertsonaz osatuta zegoen, haietatik 18 emakumeak izanik.

Suminwak Ruanda kritikatu du Kongoko Errepublika Demokratikoko ekialdeko eremuak okupatzeagatik, eta Kongo Ibaiaren Aliantza bezalako matxino taldeei laguntzea leporatu dio.

Roger Tulukarekin ezkonduta dago, 1990eko hamarkadan Belgikan ezagutu zuen Félix Tshisekediren ikaskide ohiarekin.

 Erreferentziak 

 Kanpo estekak 

Kategoria:Kongoko Errepublika Demokratikoko politikariak
Kategoria:Emakume lehen ministroak
Kategoria:XXI. mendeko politikariak
Kategoria:Kongoko Errepublika Demokratikoko emakumeak